**ОБЩИНСКА АДМИНИСТРАЦИЯ – ХИТРИНО, ОБЛАСТ ШУМЕН**

*с. Хитрино, ул.”Възраждане” № 45, тел: 05341/89-33, пощ.код: 9780*

**ДО   РЪКОВОДСТВОТО НА:**

* **КОАЛИЦИЯ „ГЕРБ – СДС”**
* **ПП „ИМА ТАКЪВ НАРОД”**
* **КОАЛИЦИЯ „БСП за БЪЛГАРИЯ”**
* **ПП „ДВИЖЕНИЕ ЗА ПРАВА И СВОБОДИ”**
* **КОАЛИЦИЯ „ДЕМОКРАТИЧНА БЪЛГАРИЯ – ОБЕДИНЕНИЕ”**
* **КОАЛИЦИЯ „ИЗПРАВИ СЕ! МУТРИ ВЪН!”**

**УВАЖАЕМИ ДАМИ И ГОСПОДА,**

На основание  чл. 91, ал.3 от Изборния кодекс (ИК), Решение на ЦИК и Решение № 8 от 27.05.2021 година за разпределяне местата в ръководството на СИК и броя на членовете на СИК от всяка партия и коалиция в рамките на всяка община от 30 избирателен район в изборите за народни представители на 11 юли 2021 година на РИК гр. Шумен **свиквам на** **03.06.2021 г. (четвъртък) от 10.00 часа, в заседателната зала на Общинска администрация Хитрино** **консултация** за сформиране състава на секционните комисии. В консултациите участват парламентарно представените партии и коалиции в 45-тото Народно събрание. В консултациите могат да участват и други партии и коалиции, които не са парламентарно представени.

**Проверка на документите от 09.30 часа на 03.06.2021 г. (четвъртък).**

Моля, представете следните документи:

* писмено предложение за състав на секционните избирателни комисии, което съдържа: наименованието на партията или коалицията, която прави предложението; три имена и ЕГН на предложените лица, длъжност в комисията, за която се предлагат, образование, специалност, телефон за връзка с предложеното за член на СИК лице;
* заверено от партията копие от удостоверение за актуално правно състояние на партията, издадено не по-рано от 10.05.2021 г., или копие от решението за образуване на коалицията за участие в изборите за 45-то Народно събрание. С тях се удостоверяват имената на лицата, представляващи  партията или коалицията;
* когато в консултацията участват упълномощени лица, се представя пълномощно, подписано от представляващите партията/коалицията, или заверено копие от такова пълномощно;
* списък на резервните членове, които да заместят предложените от партиите и коалициите лица за състави на СИК, когато правомощията на член на СИК се прекратят предсрочно или когато член на секционна избирателна комисия (СИК) не се яви в изборния ден. Заместването се извършва с решение на районната избирателна комисия (РИК). Списъкът трябва да съдържа данните, посочени в първа позиция от изискванията за представяне на необходимите документи.

**НУРИДИН ИСМАИЛ: / П /**

**КМЕТ НА ОБЩИНА ХИТРИНО**

*ЕМ/НТ*